**Ajuts IRBLleida per a estudiants de batxillerat (2019)**

**I. Objectiu de la convocatòria**

Aquest programa d’ajuts s’ha dissenyat per a proporcionar als més joves l’oportunitat d’entrar en contacte amb el món de la recerca biomèdica per despertar i fomentar vocacions investigadores per al futur. Aquest Programa està destinat a estudiants de batxillerat de primer curs, en la modalitat de Ciències i Tecnologia relacionat amb les Ciències de la Vida i la Salut.

**Per a l’any 2019 es convoquen 6 places.**

**II. Característiques del programa**

La convocatòria es realitza en l’àmbit de les comarques de Lleida i la seva difusió als centres d’ensenyament es gestiona a través del Servei Educatiu del Segrià i de l’ICE de la Universitat de Lleida. Cada centre docent **podrà presentar un màxim de dos estudiants candidats**, els qual hauran de concórrer de manera individual. Els alumnes seleccionats gaudiran d’un ajut que consistirà en una dotació econòmica de 200 euros per a la realització de l’estada (s’aplicaran els impostos que corresponguin per llei).

**III. Duració i contingut del període formatiu**

El període formatiu es desenvoluparà a les instal·lacions de l’IRBLleida des de l’1 de juliol al 30 d’agost de 2019, amb una durada d’un mes, a acordar entre l’alumne i el grup de recerca.

El període formatiu inclourà les següents activitats:

- Familiarització amb un entorn científic i les tècniques d’ús comú en recerca bàsica biomèdica.

- Realització d’experiments dirigits.

- Presa de contacte amb la metodologia científica i el funcionament d’equips d’alta tecnologia emprats en les diferents unitats tècniques de l’IRBLleida.

Els grups de recerca en què es desenvoluparà el programa són:

· [Cicle cel·lular](http://www.irblleida.org/ca/recerca/7/cicle-cel-lular) (1 beca)

· [Fisiopatologia metabòlica](http://www.irblleida.org/ca/recerca/13/fisiopatologia-metabolica) (1 beca)

· [Grup de recerca translacional vascular i renal](http://www.irblleida.org/ca/recerca/20/grup-de-recerca-translacional-vascular-i-renal) (1 beca)

· [Senyalització oncogènica i del desenvolupament](http://www.irblleida.org/ca/recerca/8/senyalitzacio-oncogenica-i-del-desenvolupament) (1 beca)

· [Unitat de senyalització neuronal](http://www.irblleida.org/ca/recerca/32/unitat-de-senyalitzacio-neuronal) (1 beca)

· [Bioquímica de l’estrès oxidatiu](http://www.irblleida.org/ca/recerca/12/bioquimica-de-l-estres-oxidatiu) (1 beca)

**IV. Formalització de sol·licituds**

Els sol·licitants seleccionats pel centre docent, d’acord amb els criteris de la convocatòria, hauran d’haver finalitzat, abans del 1 de juliol de 2019, el primer curs de Batxillerat en la modalitat de Ciències de la Natura i Salut.

Els interessats hauran de presentar la següent documentació (clicar sobre Formulari de sol·licitud per complimentar):

[**Formulari de sol·licitud**](https://forms.gle/s9cUnzUfU9h8TUmN6) degudament complimentat. Dins d’aquest formulari hi ha els següents apartats:

* Dades personals de l’alumne/a aspirant
* Dades del centre educatiu
* Breu memòria explicativa de l’interès i motivació de l’alumne per participar en aquest programa (màxima extensió 300 paraules)
* Carta de proposta del centre

**El termini de presentació de sol·licituds finalitzarà el dia 19 de maig de 2019.**

**V. Selecció de candidats i adjudicació**

Les sol·licituds per als ajuts seran avaluades per una Comissió de Selecció. La selecció es realitzarà en concurrència competitiva i estarà basada en criteris de mèrit i capacitat acreditats pel nivell de rendiment acadèmic de l’alumne, atenent a la nota mitjana numèrica fins a la segona avaluació del Batxillerat. A més, si el Comitè ho creu convenient, es realitzarà una entrevista personal als finalistes amb l’objectiu de valorar la seva motivació per a la recerca.

Només s’admetrà un màxim 2 alumnes per centre i la preselecció d’aquests candidats la faran els professors de Biologia del Centre al qual pertanyi l’alumne/a.

La concessió d’ajuts serà aprovada per la Direcció del Centre i serà notificada als interessats el dia 21 de juny de 2019.

La llista de candidats seleccionats i suplents es farà pública a la pàgina web de l’IRBLleida: http://www.irblleida.org/

L’IRBLleida remetrà a la mare, pare o tutor de l’alumne seleccionat el programa detallat de les activitats formatives, així com de les activitats extra acadèmiques a realitzar durant el desenvolupament del programa

Els candidats seleccionats hauran de remetre a l’IRBLleida (Av. Alcalde Rovira Roure, 80; 25198 Lleida) els següents documents:

* Fotocòpia del certificat de l’expedient acadèmic (fins a la segona avaluació).
* Autorització de la mare, pare o tutor de l’alumne per a la realització de les activitats formatives i extra acadèmiques contemplades dins del programa.
* Fotocòpia del document nacional d’identitat o del passaport.
* Número de compte bancari per abonar l’import de l’Ajut.
* Memòria final en l’acabar l’estada a l’IRBLleida (màxim 10 pàgines).
* Autorització dels drets d’imatge

**VI. Altres consideracions**

1. De conformitat amb el disposat en l’art. 5 de la Llei Orgànica 15/1999, de 13 de desembre, de Protecció de Dades de Caràcter Personal (LOPD), s’informa que les dades personals recollides amb ocasió de la present convocatòria s’incorporaran a un Fitxer Automatitzat inscrit a l’Agència Espanyola de Protecció de Dades sota la titularitat de l’IRBLLEIDA, amb la finalitat de gestionar la inscripció i participació en la present convocatòria, així com un seguiment de la seva trajectòria formativa i professional mitjançant l’enviament de diferent material corporatiu del Centre a la direcció que hagi facilitat. No es té previst la cessió de les seves dades personals a cap tercer aliè al Centre. Així mateix, vostè podrà exercir els drets d’oposició al tractament descrit, així com als drets d’accés, rectificació i cancel·lació de la informació subministrada al Centre, dirigint-se a la següent adreça: l’IRBLLEIDA (Av. Alcalde Rovira Roure, 80; 25198 Lleida).

El tractament de la seva informació personal conforme al descrit en l’apartat anterior, es necessari per a que el Centre gestioni la seva inscripció en el present esdeveniment de formació, sense el qual, la mateixa no podrà dur-se a terme.

2. El desenvolupament d’aquest programa estarà subjecte a les disponibilitats pressupostàries de l’IRBLLEIDA. L’IRBLLEIDA, si fora necessari, podrà aprovar la suspensió temporal o la modificació de les aportacions corresponents a aquest programa.